### З А П О В Е Д

**№** ………….………………..

**София** ………………….………**2020 г.**

На основание чл. 25, ал. 4 от Закона за администрацията, чл. 4, ал. 5 и 6 от Наредба № 5 от 2009 г. за условията и реда за подаване на заявления по схеми и мерки за директни плащания (ДВ бр. 22 от 2009 г.) и одобрен от министъра на земеделието, храните и горите доклад № ………………… от д-р Лозана Василева, заместник-министър на земеделието, храните и горите

**Н А Р Е Ж Д А М:**

1. Определям 01.03.2020 г. за начална дата за прием на заявления за подпомагане по реда на Наредба № 5 от 2009 г. за условията и реда за подаване на заявления по схеми и мерки за директни плащания за кампания 2020 г. относно мерките, финансирани от Програмата за развитие на селските райони за периода 2014-2020 г. (ПРСР 2014-2020 г.).
2. През кампания 2020 г., съгласно изискванията на Наредба № 4 от 2015 г. за прилагане на мярка 11 „Биологично земеделие“ от ПРСР 2014 - 2020 г., по мярка 11 „Биологично земеделие“ от ПРСР 2014-2020 г. да се приемат:

2.1. Заявления за подпомагане по подмярка 11.2. „Плащания за поддържане на практики и методи за биологично земеделие“, мярка 11 „Биологично земеделие“ от ПРСР 2014-2020 г., които поемат нов ангажимент по мярката, само със сертифицирани площи/животни/пчелини с пчелни семейства, преминали периода на преход към биологично производство до 31.12.2019 г., включително.

2.2. Заявления за плащане, с които се удължават поети ангажименти по мярката, като могат да добавят сертифицирани площи/животни/пчелини с пчелни семейства, преминали периода на преход към биологично производство до 31.12.2019 г., включително;

2.3. Заявления за плащане, с които се изпълняват поети ангажименти по мярка 11 „Биологично земеделие“ от ПРСР 2014-2020 г.

По т. 2.3. няма да се приемат заявления, с които се поема нов ангажимент или се разширяват поети ангажименти по реда на чл. 17, ал. 4, 5 и 6 от Наредба № 4 от 2015 г. за прилагане на мярка 11 „Биологично земеделие“ от ПРСР 2014 - 2020 г.

 3. През кампания 2020 г. по мярка 10 „Агроекология и климат“ от ПРСР 2014-2020 г. да се приемат:

 3.1. Заявления за плащане, с които се удължават поети ангажименти по мярка 10 „Агроекология и климат“ от ПРСР 2014-2020 г. за прилагане на мярка 10 „Агроекология и климат“ от ПРСР 2014 - 2020 г. г. за дейности по направления:

* Възстановяване и поддържане на постоянно затревени площи с висока природна стойност (ВПС);
* Контрол на почвената ерозия – дейност „Затревяване на междуредията на лозята и трайните насаждения“;
* Традиционни практики за сезонна паша (пасторализъм);
* Опазване на застрашени от изчезване местни породи, важни за селското стопанство;
* Опазване на застрашени от изчезване местни сортове, важни за селското стопанство;

3.2. Заявления за плащане, с които се изпълняват поети ангажименти по мярка 10 „Агроекология и климат“ от ПРСР 2014-2020 г.

По т 3.1. и 3.2. няма да се приемат заявления, с които се поема нов ангажимент или се разширяват поети ангажименти по реда на чл. 20, ал. 6, 7 и 8 от Наредба № 7 от 2015 г. за прилагане на мярка 10 „Агроекология и климат“ от ПРСР 2014-2020 г.

 Заповедта да се публикува на интернет страницата на Министерство на земеделието, храните и горите и на интернет страницата на Държавен фонд „Земеделие“.

 Контрол по изпълнението на настоящата заповед възлагам на д-р Лозана Василева – заместник-министър на земеделието, храните и горите и г-н Васил Грудев – изпълнителен директор на Държавен фонд „Земеделие“-Разплащателна агенция.

 Заповедта да се сведе до знанието на съответните длъжностни лица за сведение и изпълнение, като екземпляр от нея се изпрати на изпълнителния директор на Държавен фонд „Земеделие“ – Разплащателна агенция.

**МИНИСТЪР:**

**ДЕСИСЛАВА ТАНЕВА**